V-1- Tamedyazt tatrart: tamedyazt tatrart d tin i d-yewwin limarat n tatrarit ama seg tama n yifardisen yellan daxel n uḍris ama bara n uḍris, tella di kul zman tella tin ybanen, tella tin ur d-ibanen ara, isefra i d-ttawin ɣef tayri d iḥulfan. Akken i d-isebgen Muḥand akli salḥi d Zahir meksem deg udlis-is : «Tamedyazt timawit tatrart tamedyazt yettwacnan s walalen atraren n uzawan yarna telḥa s walalen n tettiknulujit( rradyu, iḍebsiyen,tisfifin,anternet). Ittusemma, ɣas akken d timawi, tettwaḥrez s wallalen-a. Ddeqs n yimedyazen i yefkan isefra-nsen i yicennayen, garasen Ben Muḥemmed (yidir,newwaṛa,sersur,atg.), leḥsen Ziyyani (ideflawen), Muḥend U